કાળ ભૈરવ ભગવાન શિવનું જ સ્વરૂપ છે. ભગવાન શિવ ક્રોધિત થયા ત્યારે કાળ ભૈરવની ઉત્પતિ થઈ હતી. કાળ ભૈરવને પ્રસન્ન કરવા અત્યંત સરળ છે. જેવી રીતે શિવજી એક લોટા પાણીના અભિષેકથી પણ પ્રસન્ન થઈ જાય છે તેવી રીતે કાળ ભૈરવ પણ પૂજા અર્ચનાથી પ્રસન્ન થઈ જાય છે. રવિવારે બાબા ભૈરવના કેટલાક મંત્રનો જાપ કરવાથી શુભ ફળ પ્રાપ્ત થાય છે. આ ઉપાયથી દરેક વ્યક્તિની મનોકામના પૂર્ણ થાય છે. રવિવારે કાળ ભૈરવને ફુલની માળા ચડાવવી, દીવો પ્રજ્વલિત કરવો અને કાળ ભૈરવના કોઈ પણ એક મંત્રનો જાપ કરવો. આ ઉપાય કરવાથી તમામ પ્રકારના કષ્ટમાંથી મુક્તિ પણ મળે છે.